डॉक्टरों के शराब पीने की जांच आरोपित को सौंप दी
सिविलअस्पताल के ट्रॉमा सेंटर में शराब पीने के आरोपी पांच चिकित्सकों को स्वास्थ्य विभाग ने सस्पेंड कर दिया है। बुधवार सुबह सिविल सर्जन सूरजभान कंबोज को पांचों डॉक्टरों के सस्पेंशन करने की सिफारिश हेडक्वार्टर को की थी। मामले की जांच के लिए स्वास्थ्य विभाग ने दो सदस्यीय जांच कमेटी बना दी है। जिसे तीन दिन में अपनी रिपोर्ट देनी है। जबकि इससे पहले मंगलवार रात को ही स्वास्थ्य विभाग और पुलिस विभाग आरोपी डाक्टरों को दोषमुक्त कर चुका था। आरोपी डाॅक्टर विनय और भरत सहारण की मेडिकल रिपोर्ट में शराब पीने की पुष्टि हुई है। मगर डीसी के आदेश पर एसडीएम परमजीत सिंह चहल रात को सिविल अस्पताल पहुंचे और स्वास्थ्य विभाग को जांच करने के आदेश दिए।
जानकारी के अनुसार आरोपी पांच डाॅक्टरों चिकित्सक आरएमओ के कमरे में बैठकर शराब पी रहे थे। ट्रॉमा सेंटर में शराब पीने के मामले में विभाग ने वीडियो क्लिप के आधार पर पांच चिकित्सकों के खिलाफ कार्रवाई की है। जिसमें आरएमओ विपुल गुप्ता, डॉ. भरत सहारण, डॉ. भारत भूषण डा. विनय सिंगला राहुल मिगलानी पर अस्पताल में शराब पीने का आरोप है।
आरोपितोंको ही बचाने में जुटा रहा अस्पताल प्रशासन
आरोपीडाक्टरों में डा. राहुल मिगलानी का नाम भी शामिल था। मगर सिविल अस्पताल प्रशासन ने मामले को दबाने के लिए आरोपी डाॅक्टर राहुल मिगलानी से ही उसके साथियों भरत सहारण और विनय सिंगला का मेडिकल करवा दिया। आरोपी डाॅक्टरों का उसके साथियों से ही मेडिकल करवाने का फैसला सीएमओ सूरजभान कंबोज का था। ऐसे में स्पष्ट है कि स्वास्थ्य विभाग अपने मेडिकल ऑफिसरों को बचाने में जुटा रहा था। क्योंकि घटना वाली रात पहले सीएमओ सूरजभान आरोपी डाक्टरों के खाना खाने की बाते कह रहे थे। सिविल अस्पताल में अभी 20 डाॅक्टर है। यदि पांच सस्पेंड हो जाएंगे तो करीब 15 डाॅक्टर शेष रहेंगे। ऐसे में अस्पताल प्रशासन को दूसरे जिलों से स्टाफ मंगवाना पड़ेगा। करीब 6 माह से अस्पताल प्रशासन चिकित्सकों के ज्वाइन करने का इंतजार कर रहा है। जिसमें अबतक केवल 16 में से 8 डॉक्टरों ने ही ज्वाइन किया है।
ब्लडऔर यूरीन सैंपल देने से किया इनकार
खानापूर्तिके लिए मामले में आरोपी डॉक्टर विनय सिंगला और भरत सहारण का पुलिस ने जब मेडिकल करवाया तो ड्यूटी डाॅक्टर राहुल मिगलानी ने दोनों डाक्टरों के बॉडी कंडीशन देखकर, हाव भाव देखकर रिपोर्ट में उन्हें क्लीन चिट दे दी। जबकि दोनों आरोपी डाक्टरों ने ब्लड और यूरीन सैंपल देने से इंकार कर दिया था। क्योंकि खुद मेडिकल ऑफिसर होने के कारण दोनों भली भांति जानते थे कि यदि ब्लड और यूरीन सैंपल दे दिए गए तो उनके शराब पीने की पुष्टि हो जाएगी।
^सस्पेंशन के मौखिक आदेश चुके हैं। इसलिए पांचों को सस्पेंड कर दिया गया है।\\\'\\\' सूरजभानकंबोज, सीएमओ, सिरसा।
सिरसा। नागरिक अस्पताल मंे ड्यूटी के दौरान शराब पीते चिकित्सक।
बोर्ड का हुआ गठन, तीन दिन में होगी जांच
अस्पतालके ट्रॉमा सेंटर में चिकित्सकों द्वारा शराब पीने के मामले में सिविल अस्पताल प्रशासन दो सदस्यीय जांच करवाएगा। जांच कमेटी में मेडिकल सुपरिटेंडेंट डाॅ. सुभाषिणी जैन डिप्टी सिविल सर्जन डॉ. विरेश भूषण को शामिल किया गया है। जांच के लिए कमेटी को तीन दिन का समय दिया गया है। कमेटी जांच में जुट गई है। डिप्टी सिविल सर्जन विरेश भूषण ने बताया कि कमेटी हर पहलु पर जांच कर रही है। जांच के बाद ही मामला सामने आएगा। कमेटी को तीन दिन में मामले की रिपोर्ट विभाग को सौंपनी होगी। जिसके बाद दोषियों पर उचित कार्रवाई होगी।
ये होती है मेडिकल प्रकिया
मेडिकलरिपोर्ट में डाक्टर आरोपी के मुंह की स्मैल, हाव भाव, आंखों में लालीपन चैक करते हैं। विशेष परिस्थितियों काे छोड़कर किसी भी आरोपी को ब्लड और यूरीन सैंपल के लिए मजबूर नहीं किया जा सकता। इसी का फायदा आरोपी डाक्टरों ने उठाया। इसलिए किसी ने भी ब्लड और यूरीन सैंपल नहीं दिए।
ये था मामला
ट्रॉमासेंटर में आरएमओ कार्यालय में मंगलवार शाम को पांच चिकित्सकों के शराब पीने का मामला सामने आया था। मरीजों को अस्पताल के चिकित्सक कक्ष में डॉक्टरों द्वारा शराब पीने की भनक लग गई। क्योंकि अस्पताल के वार्ड में शराब की बदबू रही थी। किसी ने इसकी सूचना पुलिस कंट्रोल रूम में की गई। जेजे चौकी से पुलिस भी आई। मगर पुलिस भी आधा घंटा बंद कमरें में बैठी रही। सीएमओ भी मौके पर आरएमओ कार्यालय के अंदर चले गए। अंदर से दरवाजा बंद कर दिया गया। बाद में किसी तरह से तीन चिकित्सक मौके से खिसक गए और दो चिकित्सक भरत सहारण और विनय सिंगला घटनास्थल पर रह गए। हालांकि रात को मेडिकल रिपोर्ट में दोनों चिकित्सकों के शराब पीने की पुष्टि नहीं हुई। मगर एक वीडियो फुटेज के सामने आने पर डीसी शरणदीप कौर बराड़ ने जांच के आदेश दे दिए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva